КОМИ РЕСПУБЛИКАСА ЭКОНОМИКА СÖВМÖДАН МИНИСТЕРСТВОЛÖН ТШÖКТÖД

**Коми Республика мутасын олысь гражданалы, кодъяслы Россия Федерацияса финансöвöй да фондöвöй рынокъясын вöчöма ущерб, Вкладчикъяслысь да акционеръяслысь правояс доръян общественно-государственнöй федеральнöй фонд тшöт весьтö компенсацияяс мынтöм кузя государственнöй услуга збыльмöдан административнöй регламент вынсьöдöм йылысь**

Коми Республикаса Правительстволысь 2008 во сентябр 24 лунся 332-р №-а тшöктöм олöмö пöртöм могысь

ТШÖКТА:

1. Вынсьöдны Коми Республика мутасын олысь гражданалы, кодъяслы Россия Федерацияса финансöвöй да фондöвöй рынокъясын вöчöма ущерб, Вкладчикъяслысь да акционеръяслысь правояс доръян общественно-государственнöй федеральнöй фонд тшöт весьтö компенсацияяс мынтöм кузя государственнöй услуга збыльмöдан административнöй регламент (Содтöд).

2. Контрольнöй да кадрöвöй уджöн веськöдланiнлöн пöрйöдлöм вкладчикъяскöд уджалан секторлы котыртны государственнöй услуга сетöм кузя удж вылынджык индöм административнöй регламент серти.

3. Тайö тшöктöдсö олöмö пöртöм бöрся видзöдны Контрольнöй да кадрöвöй уджöн веськöдланiнса начальник О.В. Эрнстлы.

Министр И.Е. Стукалов

Сыктывкар

2009 вося июнь 26 лун

204 №

Вынсьöдöма

Коми Республикаса

экономика сöвмöдан

министерстволöн

2009 во июнь 26 лунся 204 №-а

тшöктöдöн

( содтöд)

**Коми Республика мутасын олысь гражданалы, кодъяслы Россия Федерацияса финансöвöй да фондöвöй рынокъясын вöчöма ущерб, Вкладчикъяслысь да акционеръяслысь правояс доръян общественно-государственнöй федеральнöй фонд тшöт весьтö компенсацияяс мынтöм кузя государственнöй услуга збыльмöдан**

**АДМИНИСТРАТИВНÖЙ РЕГЛАМЕНТ**

**1. Панас**

1.1. Тайö Административнöй регламентыс (водзö – Регламент) индö, кутшöм кадколастö да кыдзи кутасны мунны Коми Республикаса экономика сöвмöдан министерстволöн административнöй процедураяс да административнöй действиеяс (водзö – Министерство), кутшöм сылöн тэчас юкöдувъяс да чина йöз костын Коми Республика мутасын олысь гражданалы, кодъяслы Россия Федерацияса финансöвöй да фондöвöй рынокъясын вöчöма ущерб, Вкладчикъяслысь да акционеръяслысь правояс доръян общественно-государственнöй федеральнöй фонд тшöт весьтö (водзö – Фонд) компенсацияяс мынтöм кузя государственнöй услуга сетiгöн йитöд кутан пöрадокыс (водзö – государственнöй услуга).

1.2. Гражданалы государственнöй услугасö веськыда сетö Министерство.

1.3. Государственнöй услугаыс сетсьö со мый серти:

- «Вкладчикъяслысь да акционеръяслысь правояс дорйöм кузя öткымын мераяс йылысь» Россия Федерацияса Президентлöн 1995 во ноябр 18 лунся 1157 №-а индöд (Россия Федерацияса законодательство собрание, 1995, 47 №, 4501 ст.);

- «Вкладчикъясöс да акционаръясöс правоясöн могмöдöм кузя комплекснöй уджтас мераяс вынсьöдöм йылысь» Россия Федерацияса Президентлöн 1996 во март 21 лунся 408 №-а индöд (Россия Федерацияса законодательство собрание, 1996, 13 №, 1311 ст.);

- «Вкладчикъяслысь да акционеръяслысь правояс доръян меставывса да региональнöй фондъяс йылысь» Россия Федерацияса Президентлöн 1997 во сентябр 11 лунся 1009 №-а индöд (Россия Федерацияса законодательство собрание, 1976, 37 №, 4268 ст.);

- Гражданалы, кодъяслы Россия Федерацияса финансöвöй да фондöвöй рынокъясын вöчöма ущерб, компенсацияяс мынтöм йылысь положение, мый вынсьöдöма Фондса Попечительскöй сöветлöн 2003 во октябр 30 лунся решениеöн (30 №-а сёрнигижöд, вежсьöмъяс пыртöма Попечительскöй сöветлöн 2006 во 05.05 лунся решениеöн, 45 №-а сёрнигижöд) (водзö – Компенсация йылысь положение);

- Россия Федерацияса гражданалы, кодъяслы Россия Федерацияса финансöвöй да фондöвöй рынокъясын вöчöма ущерб, кодъяслöн Фонд тшöт весьтö эм право компенсация вылö, компенсацияяс мынтöмсö котыртöм да мынтöм йылысь 2006 во 06.30 лунся сёрнитчöм, мый кырымалöма Фонд да Министерство костын;

- электроннöй носительяс вылын реестръяс серти торъя йöзлы тшöтъяс вылö сьöм вуджöдöм йылысь 2007 во декабр 17 лунся 2800k151№-а сёрнитчöм, мый кырымалöма Россия Федерацияса акционернöй коммерческöй сберегательнöй банк (восьса акционер котыр) (водзö – Банк) да Министерство костын.

1.4. Государственнöй услуга сетöмын помшуöмöн да юридическöй фактöн, мыйöн помасьö государственнöй услуга сетöмыс, лоö Коми Республика мутасын олысь гражданинлöн лицевöй тшöт вылö, кодлы Россия Федерацияса финансöвöй да фондöвöй рынокъясын праволы паныд действиеяс вöсна вöчöма ущерб, компенсация вуджöдöм (водзö – компенсация, компенсация мынтöм).

1.5. Государственнöй услуга босьтысьясöн лоöны:

Коми Республика мутасын олысь Россия Федерацияса граждана, кодъяслы Россия Федерацияса финансöвöй да фондöвöй рынокъясын праволы паныд действиеяс вöсна вöчöма ущерб (водзö – компенсация босьтöм вылö правоа граждана), тшöтш граждана категория,кодъяслы Фондса Попечительскöй сöвет решение серти индöма ыджыдджык компенсация босьтöм вылö право, – ВОВ ветеранъяслы да инвалидъяслы да накöд öткодялöм граждана категорияяслы, тшöтш тылын уджалысьяслы, блокаднöй Ленинградын олысьяслы, ГЕТТО-са тыр арлыдтöм вöвлöм узникъяслы, кодъяслöн эм право компенсация босьтöм вылö;

компенсация босьтöм вылö правоа гражданалöн дöваяс (дöвечьяс);

челядьдырсянь инвалидъясöн лыддьысьысь граждана, кодъяслöн кулiсны компенсация босьтöм вылö правоа бать-мам-граждана;

компенсация босьтöм вылö правоа гражданалöн, кодъяс пöгибнитiсны СССР мутасын да мукöд государство мутасын, сы лыдын Федеральнöй вынъяс дор Войвыв Кавказ регионын локальнöй военнöй конфликтъясын, бать-мам, а найö кö абуöсь, завещание серти рöдкутысьяс либö оланпас серти медводдза рöдкутысьяс;

компенсация босьтöм вылö правоа гражданалöн завещание серти рöдкутысьяс либö оланпас серти медводдза рöдкутысьяс сэк, кор абуöсь вылынджык индöм категория гражданаыс.

**2. Государственнöй услуга збыльмöдан пöрадок дорö корöмъяс**

Гражданинлы государственнöй услуга сетöмысь сьöм оз босьтсьы.

Государственнöй услуга сетöны гражданинлы сэк, кор сiйö сетö компенсация босьтöм вылö право эскöдысь документъяс да Фондöн мынтан компенсация босьтöм вылö правоа граждана лыддьöгö сiйöс пыртöм йылысь шыöдчöм (водзö – шыöдчöм), мый гижсьö тайö Регламент дорö 1 №-а содтöдын индöм форма серти, да шыöдчöм дорö содтöд документъяс тайö Регламент дорö 2 №-а содтöдын индöм лыддьöг серти.

Шыöдчöмсö да документъяссö гражданин сетö ачыс либö эскöдысь морт пыр, а сiдзжö пошта да абу пошта организацияясöн корреспонденция вайöм кузя гражданско-правовöй сёрнитчöм серти.

**2.1. Гражданаöс государственнöй услуга збыльмöдан правилöяс йылысь юöртан пöрадок**

2.1.1. Государственнöй услуга збыльмöдан правилöяс йылысь юöр сетöны:

- веськыда Министерствоын;

- телефон пыр;

- Öтуввезын юöртöмöн;

- гражданалöн гижöда шыöдчöмъяс серти.

Государственнöй услуга збыльмöдан правилöяс йылысь юöр сетöм вöсна кывкутысьöн лоö Министерствоын Контрольнöй да кадрöвöй уджöн веськöдланiнлöн пöрйöдлöм вкладчикъяскöд уджалан секторса специалист-эксперт (водзö – секторса специалист).

2.1.2. Министерстволöн инпас, справкаяс да консультацияяс сетöм вылö телефонъяс, Öтуввез-сайт йылысь юöръяс сетöма тайö Регламент дорö 3 №-а содтöдын.

2.1.3. Министерстволöн уджалан график (режим) йылысь юöръяс сетöма тайö Регламент дорö 3 №-а содтöдын, а сiдзжö юöртöны справкаяс да консультацияяс сетан телефонъяс пыр да юöртöны Министерстволöн Öтуввез-сайтын.

2.1.4. Гражданалöн гижöда шыöдчöмъяс кузя вочакывсö мöдöдöны пошта пыр шыöдчысьлöн инпас серти гижöда шыöдчöм воан лунсянь комын лунысь оз дырджык кадколастö.

2.1.5. Телефонъяс пыр да гражданалöн личнöй шыöдчöмъяс дырйи вочакывъяс сетiгöн Министерствоса специалистлы воöм запрос серти колö сетны юöр татшöм юалöмъяс кузя:

- государственнöй услуга збыльмöдан юалöмъяс кузя нормативнöй правовöй актъяс йылысь (нормативнöй акт ним, номер, примитан кадпас);

- государственнöй услуга збыльмöдан юалöмъяс кузя Öтуввезын Фондлöн официальнöй сайтын да Министерстволöн Öтуввез-сайтын юöр сетан места йылысь;

- государственнöй услуга збыльмöдан правилöяс йылысь мукöд юöр.

2.1.6. Öтуввезын Фондлöн официальнöй сайтын ([www.fedfond.ru](http://www.fedfond.ru); E-mail: post@fedfond.ru; тел. 8(499)166-45-27)сетöма татшöм юöр:

- сайтлöн карта;

- выльторъяс;

- öтув юöр;

- Фондлöн удж;

- региональнöй фондъяс;

- компанияяс кузя справкаяс;

- законодательство.

2.1.7. Министерстволöн Öтуввез-сайтын сетсьö татшöм юöр:

- öчереднöй граждана группаöн, кодъяс олöны Коми Республикаса мутасын, компенсация босьтöм йылысь юöръяс;

– тайö Регламентыс;

– Министерстволöн инпас, уджалан график (режим), телефон номеръяс.

2.1.8. Кор гражданин Министерствоö шыöдчигöн кöсйö тöдмавны государственнöй услуга збыльмöдан пöрадок йылысь юöрсö телефон пыр, гражданинлы вочакыв сетысь специалист, коді кывкутö государственнöй услуга сетöм вöсна, висьталö: ассьыс ов, ним, вич, чин, секторлысь ним.

Телефон пыр сёрнитігöн специалистлы колö шуны кывъяссö ясыда, оз позь нуöдны мукöд сёрни, подробнöя да корректнöя сетны гражданинлы колана юöрсö.

**2.2. Государственнöй услуга збыльмöдан кадколаст**

2.2.1. Государственнöй услуга збыльмöдан кадколастö öтлаöдöны государственнöй услуга збыльмöдiгöн лоöм торъя административöй процедураяслысь öтувтöм кад да сiйö оз вермы лоны:

 - компенсация вылö гражданинлысь право эскöдысь документъяс примитан, прöверитан, гражданинлы компенсация мынтан ыджда арталан да гражданинöс налöн шыöдчöм подув вылын компенсация босьтöм вылö правоа граждана лыддьöгö пыртöм вылö регистрируйтан юкöнын (водзö – гражданаöс компенсация босьтöм вылö лыддьöгö пыртöм вылö регистрируйтöм) – комын минутысь унджык;

- компенсация босьтöм вылö правоа гражданинлы Банкын восьтöм сылöн лицевöй тшöт вылö компенсация вуджöдöм юкöнын – сё кызь лунысь унджык шыöдчöм да сы дорö сетöм документъяс примитан лунсянь да гражднинлöн лицевöй тшöт вылö компенсация вуджöдан лунöдз.

2.2.2. Компенсация вылö списокö пыртöм вылö гражданаöс регистрируйтiгöн öчередьын виччысян кадколастыс оз вермы лоны öкмысдас минутысь дырджык.

2.2.3. Государственнöй услуга збыльмöдiгöн административнöй процедура лыддьöгсö да найöс олöмö пöртан меддыр кадсö индöма тайö Регламентлöн 3 юкöдын.

**2.3. Государственнöй услуга сетны öткажитöм вылö подув лыддьöг**

2.3.1. Государственнöй услуга сетны вермасны öткажитны сэк, кор:

1) лыддьöгö пыртöм мортсянь, кодлöн кредиторъясыс вермöны босьтны компенсация, сы дорö эм збыльмöдтöм обязательство;

2) гражданинлöн абу подулыс, медым пыртны сiйöс граждана категорияö, кодъяслöн Фондлöн Попечительскöй сöветса решение серти эм право компенсация босьтöм вылö;

3) документ пакетсö сетöма абу тырвыйö, мый индöма тайö Регламент дорö 2 №-а содтöдын;

4) сетöм документъясын юöръясыс абу стöчöсь либö абу тырвыйööсь.

2.3.2. Государственнöй услуга збыльмöдöмсö вермасны кутшöмкö кад кежлö дугöдны сэк, кор Фонд аддзас Министерствоöн сетöм компенсация вылö правоа граждана лыддьöгын тырмытöмторъяс, да киритас индöм лыддьöгысь гражданаöс, кодъяс сетöмаöсь абу стöч да тыр юöръяс, а сiдзжö найöс, кодъяс йылысь юöръяссö пыртöма лыддьöгö мöд пöв либö вклад ыдждаыс, мый серти мынтыссьö компенсацияыс, этшаджык гражданинöн водзынджык босьтöм компенсацияысь.

Лыддьöгысь киритöм йöз, кодъяслöн эм право компенсация вылö, Фонд пыртö компенсация мынтан öчереднöй ведомосьтö (водзö – Ведомосьт) гражданалы, кодъяслöн эм право компенсация вылö сэк, кор воöны Министерствосянь Положениелöн корöмъяслы лöсялана гöгöрвоöдöмъяс да документъяс.

**2.4. Государственнöй услуга збыльмöдан местаяс дорö корöмъяс**

2.4.1. Государственнöй услуга збыльмöдöмкöд йитчöм шыöдчöмъяс да документъяс примитöны Министерстволöн места серти: 167010, Сыктывкар, Интернациональнöй ул., 108 к., 111 каб, да тайö Регламент дорö 3 №-а содтöдын индöм уджаланног серти.

2.4.2. Гражданалы (гражданаöс петкöдлысьяслы) приём виччысьöм вылö индыссьö места, кöні эмöсь пызан, улöсъяс шыöдчöм оформитны позянлун вылö. Пызан вылын эмöсь шыöдчöм бланокъяс да канцелярскöй кöлуй.

2.4.3. Государственннöй услуга сетöм вылö жыръяс могмöдсьöны государственнöй услуга збыльмöдöм вылö колана оборудованиеöн (компьютеръясöн, электронно-вычислительнöй техникаöн, электроннöя юöртан средствоясöн, связь средствоясöн, тшöтш Öтуввезöн, оргтехникаöн), канцелярскöй кöлуйöн, юöртан да справочнöй материалъясöн, нагляднöй юöрöн, газет-журналöн, улöсъясöн да пызанъясöн.

**3. Административнöй процедура**

Государственнöй услуга збыльмöдiгöн пöртсьöны олöмö татшöм административнöй процедураяс:

видлалöны гражданинлысь компенсация вылö право эскöдысь документъяс, арталöны гражданинлы компенсация ыдждасö, примитöны компенсация вылö документъяс да регистрируйтöны гражданинöс компенсация босьтöмын списокö пыртöм вылö;

 вуджöдöны компенсация вылö правоа гражданинлы Банкын восьтöм лицевöй тшöт вылö компенсация.

Государственнöй услуга збыльмöдан блок-схемасö вайöдöма тайö Регламент дорö 4 №-а содтöдын.

**3.1. Гражданинлысь компенсация вылö право эскöдысь документъяс видлалöм, компенсируйтöм вылö ущерб арталöм, компенсация вылö документъяс примитöм да гражданинöс компенсация босьтöмын списокö пыртöм вылö регистрируйтöм**

3.1.1. Компенсация вылö гражданинлысь право эскöдысь документъяс видлалöм (водзö – компенсация вылö документъяс), компенсация вылö ущерб ыдждасö арталöм, компенсация вылö документъяс примитöм да компенсация босьтны списокö пыртöм вылö гражданинöс регистрируйтöм кузя административнöй процедура лыддьыссьö заводитöмöн, кор гражданин либö сiйöс эскöдысь морт шыöдчö Министерстволöн контрольнöй да кадрöвöй уджöн веськöдланiнса пöрйöдлöм вкадчикъяскöд удж кузя секторö (водзö – сектор) (111 каб.) тайö Регламентлöн 2 №-а содтöдын индöм серти компенсация вылö документъясöн.

3.1.2. Секторса специалист видлалö компенсация вылö документъяссö сы серти, лöсялöны-ö найö компенсация босьтöм вылö гражданинöс списокö пыртан условиеяслы, мый индöма компенсация йылысь Положениеын.

Компенсация босьтöм вылö гражданинöс списокö пыртан условиеяс лоöны:

- Списокö пыртöм мортсянь, кодлöн кредиторъясыс вермöны босьтны компенсация, сы дорö эм збыльмöдтöм обязательство;

- гражданин пырö граждана категорияö, кодъяслöн Попечительскöй сöветлöн решение серти эм право компенсация вылö тайö Регламентлöн 1.5. пункт серти.

3.1.3. Кор компенсация вылö документъяс лöсялöны тайö Регламентлöн 3.1.2. пунктын индöм условиеяслы, сэки секторса специалист документъяс подув вылын, кутшöмъяс эскöдöны компаниялысь, кодöс пыртöма компенсация босьтöм вылö правоа кредиторъяслöн списокö, финансöвöй обязательствояссö, арталö компенсация мынтöм вылö ущербсö, а сiдзжö примитö гражданасянь тайö Регламент дорö 2 №-а содтöдын индöм лыддьöг серти компенсация вылö документъяс.

Кор компенсация вылö документъясыс оз лöсявны тайö Регламентса 3.1.2. пунктын индöм условиеяслы, секторса специалист устнöя юöртö гражданинлы (сiйöс петкöдлысьлы) сы йылысь, мый абу позянлуныс пыртны сiйöс компенсация босьтöм вылö списокö öткажитöмын помкасö подулалöмöн индöмöн, либö мöдöдö тайö уведомлениесö гражданинлы (сiйöс петкöдлысьлы) гижöмöн сэк, кор компенсация вылö документъясыс воисны Министерствоö пошта пыр.

3.1.4. Компенсация вылö документъяс подув вылын, мый сетöма тайö Регламент дорö 2 №-а содтöдын индöм лыддьöг серти, секторса специалист регистрируйтö гражданинöс компенсация босьтны списокö пыртöм вылö сылöн шыöдчöм подув вылын, мый сетöма тайö Регламент дорö 1 №-а содтöдын индöм форма серти.

Компенсация вылö правоа гражданинлысь шыöдчöмъяс видзöны секторын.

Компенсация босьтны списокö пыртöм вылö гражданинöс регистрируйтiгöн сыöн сетöм документ подлинникъясö, кутшöмъяс эскöдöны компаниялысь збыльмöдтöм обязательствояссö, секторса специалист пуктö отметка (штамп) «Регистрируйтöма компенсация вылö» регистраторлысь кадпас да ов индöмöн да сетö гражданинлы (сiйöс петкöдлысьлы) Фондö сылысь документ подлинникъяссö мöдöдöм йылысь справка (водзö – Справка) тайö Регламент дорö 5 №-а содтöдын индöм форма серти. Справкаын юöртöны компания ним, сёрнитчöм номер, сiйöс кырымалан кадпас, вклад ыджда, Фондö мöдöдöм документ подлинникъяс коран пöрадок йылысь Фондлысь инпассö индöмöн.

3.1.6. Быд гражданин вылö, кодi оформитiс шыöдчöм, лöсьöдöны документъясöн брошюра, мый мöдöдöны Фондö компенсация босьтöм вылö правоа граждана списокöн.

3.1.7. Компенсация босьтöм вылö гражданинлысь право эскöдысь документъяс (водзö – компенсация вылö документъяс) видлалан, компенсация вылö ущерб ыдждасö арталан, компенсация вылö документъяс примитан да компенсация босьтны гражданинöс лыддьöгö пыртöм вылö регистрируйтан административнöй процедура збыльмöдöмын меддыр кадколастыс оз вермы лоны 30 минутысь унджык гражданинöн Министерствоса секторö компенсация вылö документъясöн шыöдчöмсянь.

3.1.8. Процедуралöн кывкöртöд – компенсация вылö гражданинöс списокö пыртöм вылö сысянь шыöдчöм примитöм да документъяс брошюра оформитöм, мый мöдöдсьöны Фондö компенсация вылö гражданинöс Списокö пыртöм могысь.

**3.2. Компенсация вылö правоа гражданинлы Банкын восьтöм лицевöй тшöт вылö компенсация вуджöдöм**

3.2.1. Компенсация босьтöм вылö правоа гражданинлы Банкын восьтöм сылöн лицевöй тшöт вылын компенсация вуджöдöм кузя административнöй процедура лыддьыссьö заводитöмöн, кор Фондысь воöны:

- компенсация мынтан Ведомосьт гражданинлы вынсьöдöм компенсация ыджда индöмöн;

- компенсация мынтан Ведомосьтын индöм сьöм мында Министерстволöн торъя рöштшöт тшöт вылö, мый восьтöма Банкын компенсацияяс мынтöм вылö.

3.2.2. Фондысь воöм компенсация мынтан Ведомосьтсö, мый сетöны электроннöя, обрабатывайтö Министерствоса специалист электроннöя сетöм реестръяс серти торъя йöзлы тшöтъяс вылö сьöм вуджöдöм йылысь 2007 во декабр 17 лунся 2800k151 №-а сёрнитчöмöн индöм пöрадок серти, мый кырымалöма Банк да Министерство костын, мöдöдö Банкö компенсация сетан Ведомосьтö пыртöм гражданалöн лицевöй тшöт вылö сьöмсö вуджöдöм могысь.

3.2.3. Гражданинлы сьöм мынтöм кузя административнöй процедура олöмö пöртан меддыр кад оз вермы лоны дас вит уджалан лунысь дырджык, мый лыддьыссьö Министерстволöн торъя рöштшöт тшöт вылö сьöм воан кадпассянь да гражданинлöн лицевöй тшöт вылö, мый пыртöма компенсация мынтан Ведомосьтö, компенсациясö вуджöдтöдз.

3.2.4. Процедуралöн помшуöм – компенсациясö гражданинлöн тшöт вылö вуджöдöм, мый восьтöма Банклöн быд юкöнын Шыöдчöмын индöм банковскöй реквизитъяс серти.

**4. Государственнöй услуга сетöм бöрся видзöдан пöрадок да формаяс**

4.1. Сы бöрся, кыдзи Министерствоса специалистъяс быд лун пыдди пуктöны да збыльмöдöны государственнöй услуга олöмö пöртöм вылö корöмъяс индысь тайö Регламентлысь да мукöд нормативнöй правовöй актлысь положениеяс, а сідзжö кыдзи кывкутысьяс примитöны решениеяс, видзöдö Контрольнöй да кадрöвöй уджöн веськöдланінса начальник да Министерствоса бухгалтерскöй учёт нуöдан юкöнса начальник.

4.2. Сетöм государственнöй услуга бöрся видзöдöм могысь выборочнöй выезднöй планöвöй да непланöвöй прöверкаяссö нуöдö Фонд.

4.3. Государственнöй услуга сетігöн примитöм (вöчöм) решениеясысь да могъяс збыльмöдöмысь (могъяс збыльмöдтöмысь) законодательствоöн индöм серти кывкутöны гражданскöй служащöйяс.

**5. Чина мортлысь могъяс збыльмöдöмсö (могъяс збыльмöдтöмсö), а сідзжö государственнöй услуга сетігöн сыöн примитöм решениесö обжалуйтан пöрадок**

5.1. Компенсация босьтöм вылö правоа гражданинлöн (водзö – шыöдчысь) эм право могъяс збыльмöдöмсö (могъяс збыльмöдтöмсö) да государственнöй услуга сетігöн примитöм (вöчöм) решениесö ёрдöдз обжалуйтöм вылö.

5.2. Ёрдöдз обжалуйтны вермöны, кор государственнöй услугасö збыльмöдöны оз качественнöя либö государственнöй услугасö оз збыльмöдны.

5.3. Министерствоö воöм шыöдчöмсö (норасьöмсö) пасйö Министерстволöн контрольнöй да кадрöвöй уджöн веськöдланiнса котыртан удж да контроль юкöн Министерствоын примитöм делопроизводстволöн правилöяс серти да сылöн воан лунö либö мöд луннас сетö Министерстволöн контрольнöй да кадрöвöй уджöн веськöдланiнса котыртан удж да государственнöй заказ иналан юкöнса начальниклы водзвыв видлалöм вылö.

Министерстволöн контрольнöй да кадрöвöй уджöн веськöдланiнса котыртан удж да контроль юкöнса начальниклöн уджаланног:

выльлун – четверг: 9.00-17.30 (пажын – 13.00-14.00);

пекнича: 9.00-16.00 (пажын – 13.00-14.00).

Шыöдчысьлысь шыöдчöмсö (норасьöмсö) водзвыв видлалöм бöрын сетöны министрлы, кодi примитö воöм шыöдчöм (норасьöм) кузя служебнöй прöверка нуöдöм йылысь решение, да индö кывкутысь мортöс служебнöй прöверка нуöдöм да шыöдчöм (норасьöм) вылö вочакыв бала дасьтöм могысь.

5.4. Министерстволöн уджалысьясöн да чина йöзöн тайö Административнöй регламентлысь положение торкалöм йылысь юöрсö позьö мöдöдны электроннöй пошта пыр: (minek@rkomi.ru), а сiдзжö юöртны 24-62-99 телефон пыр.

5.5. Шыöдчöм (норасьöм) видлалöмын öткажитöм вылö тырвыйö подув лыддьöг:

5.5.1. Шыöдчöмын (норасьöмын) абу гижöма шыöдчысьлысь овсö, кодi мöдöдö шыöдчöмсö, да пошта инпассö, мый серти колö сетны вочакыв;

5.5.2. Шыöдчöмын (норасьöмын) эмöсь ёрччана либö увтыртана кывъяс, чина мортлöн, а сiдзжö сылöн семьяö пырысьяслöн олöмлы, дзоньвидзалунлы да эмбурлы грöзитöм;

5.5.3. Шыöдчöмсö (норасьöмсьö) он вермы лыддьыны;

5.5.4. Сэки, кор шыöдчöмын (норасьöмын) эм юалöм, мый вылö унаысь нин вöлi сетлöма гижöмöн вочакыв водзынджык мöдöдлöм шыöдчöмъяскöд йитöдын, да та дырйи шыöдчöмын (норасьöмын) оз вайöдсьыны выль помкаяс да лоöмторъяс.

5.6. Шыöдчöм (норасьöм) видлалöмын öткажитöм дырйи шыöдчысьöс юöртöны гижöмöн öткажитан помкасö индöмöн.

5.7. Шыöдчысьлöн эм право босьтны шыöдчöм (норасьöм) подулалöм да видлалöм вылö колана юöр да документъяс тайö Регламентлöн 2.1 юкöдув серти.

5.8. Шыöдчысьлöн шыöдчöм (норасьöм) мöдöдсьö Коми Республикаса экономика сöвмöдан министрлы либö Фондса веськöдлысьлы.

5.9. Шыöдчöм (норасьöм) видлавсьö гижöмöн шыöдчöм регистрируйтан лунсянь комын календарнöй лунöн.

5.10. Ёрдöдз обжалуйтан помшуöмöн лоö шыöдчöмын (норасьöмын) индöм юалöмъяс серти гижöмöн вочакыв.

5.11. Вöчöмторсö (вöчтöмторсö) да решениеяссö, мый олöмö пöртöма да примитöма государственнöй услуга збыльмöдiгöн, обжалуйтöм кузя шыöдчöм объективнöя да ас кадö видлалöм вöсна кывкутö Министерстволöн чина морт, кодi кырымалiс шыöдчöм (норасьöм) вылö вочакыв.

5.12. Шыöдчысь вермö государственнöй услугаяс олöмö пöртігöн примитöм решениеяссö, а сідзжö чина йöзлысь могъяс збыльмöдöмсö либö могъяс збыльмöдтöмсö обжалуйтны öтув юрисдикцияа ёрдъясын Россия Федерацияса гражданскöй процессуальнöй законодательствоöн индöм кадколастö.

 Коми Республика мутасын олысь гражданалы,

кодъяслы Россия Федерацияса финансöвöй

да фондöвöй рынокъясын вöчöма ущерб,

Вкладчикъяслысь да акционеръяслысь правояс доръян

общественно-государственнöй федеральнöй фонд тшöт весьтö

компенсацияяс мынтöм кузя государственнöй услуга

сетан административнöй регламент дорö

1 №-а содтöд

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ организацияö

(индыны списокъяс лöсьöдысь организация ним)

**ШЫÖДЧÖМ**

Кора пыртны менö граждана списокö, кодъяслöн эм право компенсация босьтöм вылö, мый сетö Вкладчикъяслысь да акционеръяслысь правояс видзöм кузя общественно-государственнöй федеральнöй фонд

**Ас йылысь сета татшöм юöръяс:**

1. Ов\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ним\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Вич\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.1. Чужан кадпас\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.2. Ола инпас серти:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_тел.:\_\_\_\_\_\_\_\_\_\_\_\_\_\_\_\_\_\_\_\_\_\_

1.3.Паспорт: \_\_\_\_\_\_\_\_ серия \_\_\_\_\_\_\_\_\_\_\_ номер, сетöма \_\_\_\_\_\_во\_\_\_\_\_\_\_\_\_\_\_ «\_\_» лунö сетiс \_\_\_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Россияса Сбербанклöн (мöд банклöн) лицевöй тшöт номер да юкöнлöн реквизитъяс**\_\_\_\_\_\_\_\_\_\_\_\_\_ \_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.4.Йöзлы, кодъяс босьтöны компенсация кувсьöм гöтыр либö верöс пыдди, СССР мутасын да мукöд государство мутасын локальнöй военнöй конфликтъяс дырйи пöгибнитöм челядь вöсна (1995 во 01.12 лунся ФЗ-5 №-лöн 3 статья серти), а сiдзжö Федеральнöй вынъяс дор Войвыв Кавказ регионын вооруженнöй конфликтын участвуйтöм вöсна, челядьдырсянь инвалидъяслöн бать-мам-вкладчикъясысь, индыны наследодательлысь ов, ним, вич.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Гражданалы, кодъяслы РФ-са финансöвöй да фондöвöй рынокъясын вöлi вöчöма ущерб, компенсация йылысь положениелöн 3.5. п. серти

**Компаниялöн (организациялöн) обязательствояс:**

1. *Компаниялöн (организациялöн*) *тыр ним*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.1.Вклад ыджда\_\_\_\_\_\_\_\_\_\_\_\_\_\_\_\_\_\_\_шайт; Мынтöм ыджда\_\_\_\_\_\_\_\_\_\_\_\_\_\_\_\_\_\_\_\_шайт;

 Коляс мында\_\_\_\_\_\_\_\_\_\_\_\_\_\_\_\_\_\_\_шайт

2.2.Обязательствояс эскöдысь документъяс\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Тайö Шыöдчöм серти меным сетöма компенсация (пыртсьöны став компенсация йылысь юöръяс) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ мында

Ёрд решениеяс серти сьöм мынтöм\_\_\_\_\_\_\_\_\_\_\_\_\_\_\_\_\_­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ мында

200\_\_ вося\_\_\_\_\_\_\_\_\_\_«\_\_\_\_\_»лун **Шыöдчысьлöн кырымпас\_\_\_\_\_\_\_\_\_\_\_\_\_\_\_\_\_\_**

Шыöдчöм примитан лун

 Шыöдчöмсö примитысь

200\_\_вося \_\_\_\_\_\_\_\_\_\_\_\_«\_\_\_\_ » лун О.Н.В.\_\_\_\_\_\_\_\_\_\_\_\_\_\_\_\_\_\_\_

 Коми Республика мутасын олысь гражданалы,

кодъяслы Россия Федерацияса финансöвöй

да фондöвöй рынокъясын вöчöма ущерб,

Вкладчикъяслысь да акционеръяслысь правояс доръян

общественно-государственнöй федеральнöй фонд тшöт весьтö

компенсацияяс мынтöм кузя государственнöй услуга

сетан административнöй регламент дорö

2 №-а содтöд

**Государственнöй услуга сетöм вылö**

**колана документ лыддьöг**

1. Паспорт да сылöн ксерокопия (2, 3, 5 лист бокъяс).

2. Мортлысь, кодöс пыртöма списокö, мый серти кредиторъяслöн эм право компенсация вылö, финансöвöй обязательствояс эскöдысь документъяслöн подлинникъяс (сьöм пыртан факт йылысь) (водзö – документъяслöн подлинникъяс).

3. Компенсация босьтöм вылö правоа граждана категорияö пырöм вылö гражданинöс эскöдысь документъяс:

**1) Компенсация босьтöм вылö правоа гражданалöн дöваяслы (дöвечьяслы):**

а) гöтрасьöм йылысь эскöдана гижöд либö тайö гражданин сайö петöм (гражданка вылö гöтрасьöм) йылысь паспортын гижöд, та дырйи паспортын мед эз вöвны тайö гражданинкöд юксьöм йылысь гижöд, а сiдзжö мед эз вöвны сёрöнджык гöтрасьöм йылысь гижöдъяс. Дöвалöн эскöданпас либö социальнöя видзан органöн сетöм справка, кöнi пасйöма кокньöд вылö право йылысь;

б) верöс (гöтыр) кувсьöм йылысь эскöдан гижöд.

**2) Челядьдырсянь инвалидъясöн лыддьысьысь гражданалы, кодъяслöн кулiсны компенсация босьтöм вылö правоа бать-мам-граждана:**

а) чужöм йылысь эскöдан гижöд;

б) бать-мам кулöм йылысь эскöдан гижöд;

в) справка, мый эскöдö ичöтдырсянь инвалидносьт йылысь.

**3) Компенсация босьтöм вылö правоа гражданалöн, кодъяс пöгибнитiсны СССР мутасын да мукöд государство мутасын, сы лыдын Федеральнöй вынъяс дор Войвыв Кавказ регионын локальнöй военнöй конфликтъясын, бать-мамлы:**

а) пöгибнитöм пилöн (нывлöн) чужöм йылысь эскöдан гижöд.

б) пилöн (нывлöн) кувсьöм йылысь эскöдан гижöд.

в) военнöй комиссариатысь военнöй действиеясын пилöн (нывлöн) участвуйтöм йылысь справка да сылöн ксерокопия.

**4) Компенсация босьтöм вылö правоа гражданинлöн завещание серти рöдкутысьяслы либö оланпас серти медводдза рöдкутысьяслы:**

а) наследство вылö право йылысь эскöдан гижöдлöн подлинник либö наследство вылö право йылысь эскöдан гижöдлöн нотариусöн эскöдöм копия.

(Наследство эмбур лыддьöгын колö лоны компанияын вкладъяс йылысь (сёрнитчöмъяс, акцияяс, вексельяс да мукöдтор), мый серти Фонд мынтö компенсациясö, юöр либö наследство сетысьöн став эмбурсö наследуйтöм йылысь индöд. Кор наследство вылö право йылысь эскöдан гижöдын индöмаöсь наследуйтан эмбурлöн пайяс, мый сетсьö быд наследниклы, сэки компенсацияыс мынтыссьö пропорциональнöя быд наследник пайлы).

**5) Компенсация босьтöм вылö правоа граждана категорияяслы, кодъяслы Фондса Попечительскöй сöвет решение серти индöма ыджыдджык компенсация босьтöм вылö право, – ВОВ ветеранъяслы да инвалидъяслы да накöд öткодялöм граждана категорияяслы, тшöтш тылын уджалысьяслы, блокаднöй Ленинградын олысьяслы, ГЕТТО-са тыр арлыдтöм вöвлöм узникъяслы, налöн дöваяслы (дöвечьяслы):**

а) документ, мый серти гражданин пырö вылынджык индöм граждана категорияö.

4. Компенсация босьтöм вылö правоа гражданинлöн лицевöй тшöт номер (банклöн реквизитъяс), кытчö вуджöдасны компенсациясö.

 Коми Республика мутасын олысь гражданалы,

кодъяслы Россия Федерацияса финансöвöй

да фондöвöй рынокъясын вöчöма ущерб,

Вкладчикъяслысь да акционеръяслысь правояс доръян

общественно-государственнöй федеральнöй фонд тшöт весьтö

компенсацияяс мынтöм кузя государственнöй услуга

сетан административнöй регламент дорö

3 №-а содтöд

Коми Республикаса экономика сöвмöдан министерстволöн инпас,

йитчöм вылö телефонъяс, Öтуввез-инпас йылысь

**ЮÖРЪЯС**

Коми Республикаса экономика сöвмöдан министерство.

Инпас: Интернациональнöй ул., 108 к., Сыктывкар, Коми Республика, 167010.

Телефон: (8121) 21-45-08 (водзвежöс).

Сайтлöн инпас: <http://econom.rkomi.ru>

Государственнöй услуга збыльмöдан юалöмъяс кузя гражданалы консультацияяс вылö телефон (8212) 44-86-97.

Государственнöй услуга збыльмöдан юалöмъяс кузя гражданаöс примитöм вылö, а сiдзжö государственнöй услуга сетöмкöд йитчöм шыöдчöмъяс да документъяс примитöм вылö уджаланног:

Выльлун-четверг: 9.00 – 17.00 (пажын 13.00-14.00);

Пекнича да праздникводзвывса лунъяс: 9.00 – 16.00 (пажын 13.00-14.00).

Консультацияяс сетöм вылö гражданаöс примитöны, а сiдзжö гражданасянь шыöдчöмъяс да документъяс примитöны 111 каб.

Коми Республика мутасын олысь гражданалы,

кодъяслы Россия Федерацияса финансöвöй

да фондöвöй рынокъясын вöчöма ущерб,

Вкладчикъяслысь да акционеръяслысь правояс доръян

общественно-государственнöй федеральнöй фонд тшöт весьтö

компенсацияяс мынтöм кузя государственнöй услуга

сетан административнöй регламент дорö

4 №-а содтöд

**Государственнöй услуга збыльмöдан**

**БЛОК-СХЕМА**

|  |
| --- |
| Компенсация босьтöм вылö гражданинлысь право эскöдысь документъяс прöверитöм  |

**↓**

|  |
| --- |
| Компенсация сетан ыджда арталöм |

**↓**

|  |
| --- |
| Компенсация вылö документъяс примитöм да компенсация босьтöм вылö списокö пыртöм могысь гражданинöс регистрируйтöм |

**↓**

|  |
| --- |
| Министрстволöн тшöт вылö компенсацияяс да сьöм средствояс мынтöм вылö Ведомосьт Фондысь пöлучитöм |

**↓**

|  |
| --- |
| Гражданинлы банкын сылöн лицевöй тшöт вылö компенсация вуджöдöм |

Коми Республика мутасын олысь гражданалы,

кодъяслы Россия Федерацияса финансöвöй

да фондöвöй рынокъясын вöчöма ущерб,

Вкладчикъяслысь да акционеръяслысь правояс доръян

общественно-государственнöй федеральнöй фонд тшöт весьтö

компенсацияяс мынтöм кузя государственнöй услуга

сетан административнöй регламент дорö

5 №-а содтöд

|  |
| --- |
| **Справка****Сетöма** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_**(ним, вич, ов)сы серти, мый компаниялöн збыльмöдтöм обязательствояс эскöдысь документъяслöн подлинникъясыс, а буретш:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(сёрнитчöм, вексель, акцияяс, акцияяслöн сертификат да мукöдтор)мöдöдöма *Вкладчикъяслысь да акционеръяслысь правояс видзöм кузя общественно-государственнöй федеральнöй фондö* (водзö - Фонд) прöверитöм да Фондысь компенсация босьтöм вылö Ведомосьтö пыртöм да водзö видзöм могысь.**Содтöд.** Документъяслöн подлинник бöр сетсьö кутысьлы аслас корöм серти тайö Справкасö содтöмöн. Фондлöн инпас: 105037, Москва к., Бауман нима городок, лунвыв корпус, 1 судта.Кадпас 200\_\_вося \_\_\_\_\_\_\_\_\_\_\_\_ «\_\_\_\_\_» лунЮрнуöдысь \_\_\_\_\_\_\_\_\_\_\_\_\_\_\_\_\_\_ /О.Н.В./ПМ |

Исакова 27 798 пас